User:GAUTAM SANDEEP

नाग और नागिन

बहुत समय पहले की बात है एक राजा और रानी एक

राज्य मे रहते थे। राजा की कोई सन्तान नही थी उन्होंने

हर प्रकार की कोशिश की अनेक संत-महात्मा से भी

मिले, बहुत से वैद्यों को भी दिखाया व उनसे दवा ली,

मगर हर कोशिश मे वह असफल ही हुए। राजा का तो

मन राज-काज मे लगा रहता था, तो वह कभी-कभी भूल

भी जाता था, मगर रानी हमेशा राजमहल मे संतान न

होने के दुख से परेशान रहती थी। राजा अपनी प्रजा की

देखभाल अपने बच्चो की तरह ही करता था जिससे कि

उसे बच्चों की याद न आए।।

धीरे-धीरे समय बीतता गया रानी ने

एक दिन अचानक राजा को बताया कि वह गर्भवती है

तथा समय पूरा होने पर उसने राजा को बताया कि उसने

एक सुंदर राजकुमार को जन्म दिया है, इस खबर से खुश

होकर राजा ने अपने सम्पूर्ण राज्य के गरीब व निर्धन

लोगो मे दस हजार असर्फी बँटवा दी। सम्पूर्ण राज्य मे

कई महीनों तक उत्सव होता रहा तथा लोगों को खूब

भरपेट खाना खिलाया गया। मगर रानी ने राजा को पुत्र

का चेहरा कभी नही दिखाया, राजा ने भी सोचा कि इतने

समय के बाद पुत्र प्राप्ति हुई है तो वह इसी से खुश था कि

जब वह  बड़ा होगा तब तो देखेगा ही, इसके साथ ही

रानी ने  किसी भी अन्य व्यक्ति को भी नही दिखाया ।

धीरे-धीरे समय बीतता गया राजा-रानी सुखपूर्वक अपना

जीवन व्यतीत करने लगे। कुछ समय बाद रानी ने राजा

से कहा कि हमे अब अपने पुत्र का विवाह कर देना

चाहिए, राजा ने चारो तरफ अपने सैनिको को भेज दिया

तथा उनसे कहा कि किसी भी राज्य मे राजकुमार योग्य

लड़की को देखकर वह आए। एक राजा की राजकुमारी

विवाह योग्य उन्हे मिली जिसका नाम मधुमिता था, उस

राजकुमारी की सुंदरता की क्या तारीफ की जाय वह

देखने मे इतनी सुशील व कोमल थी कि कोई भी

राजकुमार उस देखकर विवाह करने से मना नही कर

सकता था, उसके साथ राजा ने अपने राजकुमार का

विवाह तय कर दिया।।

जबकि यह बात रानी को ही पता थी कि

उसका कोई बेटा नही है। राजा से यह बात रानी ने छुपाई

थी, अब रानी सोच मे पड़ गई कि वह क्या करे क्या न

करे, इसलिएवह रात-दिन रोती ही रहती तथा भगवान् से

प्रार्थना करती कि कही से भी एक राजकुमार आ जाए।

विवाह का दिन आने पर राज्य मे उत्सव होने लगा तथा

राजा द्वारा निमंत्रित सभी राजा लोग उपस्थित हुए।

हजारों की संख्या मे हाथी, घोड़े, रथ, सैनिक आदि तैयार

हुए राजकुमार के विवाह मे जाने के लिए, मगर

राजकुमार तो था ही नहीं तो विवाह करने कौन जाता।

रानी ने खाली डोली ही भेज दी । चलते-चलते राजा ने

एक छायादार स्थान देखकर सभी से विश्राम करने के

लिए रूकने को कहा तथा सभी लोगो ने खाना-पीना होने के बाद आराम करने लगे।।

उसी स्थान पर एक मणिधारी नाग- नागिन का जोड़ा

रहता था। नाग बाहर निकल कर आया और नागिन से

जाकर बोला कि यह डोली खाली है इसके अंदर लडका

नही है तो नागिन- नाग से बोली कि हो न हो तुमने लड़के

को खा लिया है, नाग कसमे खाने लगा कि मैंने नही

खाया है, तब नागिन को नाग की बात पर भरोसा हुआ,

तब नाग ने नागिन से कहा कि तुम कहो तो मै राजकुमार

की जगह पर जाकर बैठ जाऊ, पहले तो नागिन तैयार

नही हुई फिर उसने हां कर दी तथा नाग के सामने शर्त

रखी कि अगर वह एक वर्ष बाद लौटकर नही आया, तो

वह खुद आकर उस लड़की को डस लेगी जिसके साथ

वह विवाह करने जा रहा है। इसके बाद नागिन से विदा

लेकर एक बहुत ही खूबसूरत राजकुमार बनकर उस

डोली मे जाकर बैठ गया, क्योंकि वह एक मणिधारी नाग

था इसलिए वह अपनी इच्छानुसार कोई भी रूप धारण

कर सकता था।। जब विश्राम करते हुए बहुत समय हो

गया तो राजा ने सभी से कहा कि अब हमें चलना चाहिए

तथा सभी लोगो ने वंहा से प्रस्थान किया, कहारों ने

डोली को जैसे ही उठाया तो उन्हे पहले से ज्यादा वजन

महसूस हुआ। वह आपस मे कानाफूसी करने लगे मगर

किसी से कहा कुछ नही।।

बारात अपने समय पर पहुंच गई तथा विवाह

आदि की रस्में पूरी होने के बाद विदाई के समय राजा को

बहुत धन, रत्न आदि मिले। बारात वापस चल दी नगर

के निकट पहुंचने पर दूर से ही आवाज सुनाई देने लगी,

रानी इधर घर मे जहर आदि का इन्तजाम आत्महत्या

करने के लिए करने लगी क्योंकि उसे तो पहले से ही पता

था कि राजकुमार तो था ही नही तो विवाह किसके साथ

हुआ होगा, राजा उसे मार ही डालेगा। उधर दासियां

भागती हुई आई और बताया कि राजकुमार व पुत्रवधू

बहुत ही सुंदर है, रानी को विश्वास ही नही हो रहा था, तो

अपनी सबसे प्रिय दासी को भेज कर पता लगवाया तो

उसने भी वही बात कही तब रानी अपने आप स्वयं

चलकर देखने गई, रानी यह सब देखकर दंग रह गई कि

राजकुमार तो था ही नही तो आया कँहा से मगर खुशी मे

सब यह भूल गए।।

धीरे-धीरे समय गुजरता गया नाग से

राजकुमार बना लड़का भी राजकुमारी के साथ जीवन

व्यतीत करने मे लग गया तथा वह राजकुमार खाना-

खाते

समय अपनी थाली मे उँगली से एक लाइन आधी थाली

मे खींच देता था तथा आधी थाली का ही खाना खाता

था। रानी-राजा तथा राजकुमारी सब उससे आधी थाली

मे लाइन बनाने के बारे मे पूछते मगर वह इस बारे मे

किसी को कुछ नही बताता था क्योंकि वह लाइन तो

आधी थाली मे अपनी पत्नी जो नागिन थी उसके लिए

बनाता था।

अधिक समय व्यतीत हो जाने पर अपनी नागिन से

किया वादा भी वह भूल गया जब एक वर्ष बीत गया

तब उस नागिन ने सोचा

कि मुझे ही चलकर देखना चाहिए कि क्या बात है, जब

वह घर मे घुसी तब उसने जाकर देखा की उसका नाग तो

आराम से राजकुमारी के साथ सो रहा है। नागिन गुस्से

मे

भर गई तथा उसने सोचा कि अगर मै राजकुमारी को

डंसती हूँ तो राजकुमार परेशान होगा और अगर

राजकुमार को काटती हूँ तो राजा-रानी दोनो राजकुमार

की याद मे मर जाएँगे, इसलिए उस नागिन ने राजकुमार

की चारपाई से सर पटक-पटक कर अपने प्राण त्याग

दिए। राजकुमार जब सुबह नींद से उठा और उसने नीचे देखा तब बह दंग रह गया तथा उसे अपनी नागिन की याद आते ही चिल्लाने लगा....

हाय मर गई कुछ कह ना गई

हाय मर गई कुछ कह ना गई

हाय मर गई कुछ कह ना गई

हाय मर गई कुछ कह ना गई ....

यही कह कह कर वह राजकुमार भी पागल हो गया।।।।

🙏🙏यह कहानी आज से लगभग 15 वर्ष पहले मैने अपनी

नानी जी से सुनी थी, इस कहानी के लिए मै अपनी नानी जी को

धन्यवाद देता हूँ ।।🙏🙏

@SANDEEP KUMAR GAUTAM